AH กำไรปี 65 โตสนั่น 78% รับรายได้ขาย-บริการพุ่งแรง ปันผล 0.96 บ.
AH กำไรปี 65 โตสนั่น 78% แตะ 1.82 พันลบ. จากปีก่อนกำไร 1.02 พันลบ. รับรายได้ขาย-บริการพุ่งแรง ปันผล 0.96 บ. ขึ้น XD 14 มี.ค.66 จ่าย 25 พ.ค.66
AH กำไรปี 65 โตสนั่น 78% แตะ 1.82 พันลบ. รับรายได้ขาย-บริการพุ่งแรง ปันผล 0.96 บ. ขึ้น XD 14 มี.ค.66
28 ก.พ. 2566

บริษัท อาปิโก ไฮเทค จำกัด (มหาชน) หรือ AH รายงานผลการดกำเนินงานงวดปี 65 สิ้นสุดวันที่ 31 ธ.ค.66 ดังนี้

โดยรายได้รวมเพิ่มขึ้นร้อยละ 35.2 รายได้จากการขายและบริการของบริษัทฯเพิ่มขึ้นร้อยละ 36.9 โดยรายได้ในส่วนธุรกิจการผลิตชิ้นส่วนยานยนต์เพิ่มขึ้นร้อยละ 33.7 และธุรกิจตัวแทนจำหน่ายรถยนต์เพิ่มขึ้นร้อยละ 45.9 โดยการเพิ่มขึ้นของรายได้เป็นผลมาจากคำสั่งซื้อจากลูกค้ารายเดิมที่เพิ่มขึ้น การเปิดตัวรถยนต์รุ่นใหม่ผลิตภัณฑ์ใหม่ และคำสั่งซื้อใหม่จากลูกค้าต่างประเทศ
ส่วนของธุรกิจตัวแทนจำหน่ายรถยนต์มีการเติบโตของรายได้ที่สูงขึ้นในปี 65 อันเนื่องมาจากการเปิดโชว์รูมรถยนต์ Mazda และ MG ตั้งแต่ไตรมาส 4/64 การเปิดโชว์รูมของรถยนต์ Mitsubishi ในเดือนเมษายน 65 และการเปิดโชว์รูมรถยนต์Ford ในเดือนสิงหาคม 65 ในประเทศไทย และส่วนหนึ่งได้รับแรงหนุนจากมาตรการยกเว้นภาษีการขายและบริการ (SST) ที่สิ้นสุดในเดือนมิถุนายน 65 ในประเทศมาเลเซีย ที่ช่วยเร่งการตัดสินใจในการซื้อ
นอกจากนั้นที่ประชุมคณะกรรมการบริษัทฯ มีมติอนุมัติจ่ายปันผลจากงวดดำเนินงานวันที่ 1 ก.ค. 65 ถึงวันที่ 31 ธ.ค. 65 เป็นเงินสดในอัตรา 0.96 บาท/หุ้น กำหนดขึ้นเครื่องหมาย XD วันที่ 14 มี.ค.66 และกำหนดจ่ายเงินปันผลในวันที่ 25 พ.ค.66